
GRÆBES BOGTRYK 


Personerne 


iste Akt (Thryms Frieri) 

THRYM, Jættekonge 

ASA LOKE 

VOLA, Spaakvinde 

SIGYN 
og 

hendes 
fem 

Søstre 

THOR 

VIDAR 

FREJA 

FREJR 

SKIRNER 

GERDA, Frejrs Brud 

THJASSE ) Ildaander 

FINN 

TO JÆTTER 

Ildaander, Jætter og Diser. 


Volas Fosterdøttre 


2den Akt (Ægirs Gilde) 
THOR, VIDAR, LOKE, FREJR, SKIRNER, FREJA, GERDA, SIGYN og 
hendes fem Søstre. ALFER og DISER. 
ODIN 
TYR 


BRAGE 

HEJMDAL 

ÆGIR 

FRIGGA 

YDUN 

ÆGIRS DATTER 

Ægirs Terner og Havmænd 


3dje Akt 
(iste Afd. Lokes List, 2den Afd. Jætternes Drab) 
THOR, LOKE, FREJR, SKIRNER, HEIMDAL, FREJA, GERDA, SIGYN, 
ALFER og DISER. 
Rota, Valkyrie 
' FREJAS PRÆSTINDE 
FREJAS TERNER 
Ejnherier, Valkyrier og Jætter 


Første Akt 


En Hule i Bjergets Indre. Tusmørket hersker og afbrydes af Flammehvirvler, 
der opstige af Jorden. 


iste Scene 


Ildaanderne svinge sig i Dans omkring Spaakvinden 
Vola; de modtage hendes Befalinger, tænde Baal og staa 
hende bi med at tillave en Trylledrik. 


2den Scene 


Asa-Loke fremtræder. Alle bøje sig for hans Magt, 
og paa et Vink af ham tvinges Vola til at hidkalde sine 
fem unge Fosterdøttre. 

Til den første giver Loke et Spejl, 

til den anden en Pil, 

til den tredje et fyldt Bæger, 

til den fjerde duftende Blomster og endelig 

til den femte et Klokkespil. 

(Denne Sandsernes Prøve giver Anledning til en Dans, 
hvori Loke deltager, og hvortil Vola og Ildaanderne danne 
den ;mimiske Omgivelse.) 

Blomsterne kastes i Volas Sejdkedel, og Søstrene drage 
påa Lokes Bud til Asernes Gæstebud, hvor han agter 
at fremstille dem for Odin og Freja. 

3dje Scene 


Vola har endnu en sjette Fosterdatter, den livsglade 
Sigyn, |hvem hun har søgt at unddrage Lokes Opmærk- 
somhed; men han forlanger at se hende, og da Vola med 
Mistro og Ængstelighed peger paa den Drik, som allerede 
er fyldt i gyldne Skaale, forsikrer han, at Sigyn skal 
være ham hellig som den, han vil kaare til sin Viv. Vola 
tøver med at opfylde hans Ønske, men Ildens Behersker har 
med et eneste Vink fremkaldt en usædvanlig Klarhed, der 
opfylder Hulens Hvælvinger med Dagens blændende Lys. 


4åde Scene 


Sigyn kommer dansende og spørger sin Fostermoder 
om Åarsagen til denne Straaleglands; Vola søger forgæves 
at advare hende og standse hendes Munterhed, men Loke 
træder frem, beroliger den forbavsede Ungmø og søger ved 
fromme Miner og ømme Udtryk at vinde hendes Hjerte. 
Sigyn bedaares let af den listiges Bønner og Forsikringer; 
. han fæster hende med en Kæde af Guld, og uden at ændse 
Volas bange Anelser lægger hun tillidsfuld sin Haand i 
Lokes. 


5te Scene 


Et vældigt Tordenbrag høres. Det bliver mørkt, 
Hulens Baggrund aabner sig, og man ser det fraadende 
Hav, oplyst af tætte Lynglimt: Sigyn søger Ly i sin 
Fostermoders Favn, medens Loke skjuler sig. 

En Baad gynger frem paa de oprørte Bølger, Vidar 
sidder ved Roret, Thor staar højt i Stævnen og drager 
med sin hele Kraft Midgardsormem op af Dybet; allerede 
hæver sig Uhyrets Hoved op over Vandfladen, men Loke, 


- 
, 


der uformærket har sneget sig til Strandbredden, sender 
en Pil fra sin Bue og afskærer Tovet i Thors Hænder; 
Ormen synker tilbage i Afgrunden, og ude af sig selv af 
Harme kaster Thor sin Hammer efter det undslupne Bytte. 
Uvejret "tiltager, og Hulen lukker sig under stærkere Torden- 
skrald. — 

Ildaanderne stige op med Mjølneren liggende paa 
en Sten imellem sig. Loke deler deres vilde og jublende 
Glæde. Et rødligt Skær oplyser Hulen, og Sigyn tyer 
til sin Brudgom, der, atter mild og venlig, trøster og kær- 
tegner hende, 


6te Scene 


Tunge Fodtrin bebude Thursernes Nærmelse: De 
komme, anførte af deres Drot, den rige og mægtige Thrym. 
Finn og Tjasse vise ham den vigtige Fangst; henrykt 
over at se Mjølneren i sin Vold vil han straks bemægtige 
sig den, men kastes gentagne Gange tilbage ved elektriske 
Stød; rasende over denne Skuffelse mishandler han sine 
Trælle og støder alle dem fra sig, der ville stille ham til- 
freds. Loke forestiller ham sin unge Brud; Thrym be- 
tragter hende med stolt Ligegyldighed og befaler sine Om- 
givelser at lade ham være alene med Loke. 


7de Scene 


Thrym yttrer sit Mismod over at befinde sig ene, 
uden Viv! uden Kærlighed! Loke lover at vise ham 
Kvindens Ideal, og idet han berører Jættens Øjenlaage, dysser 
han ham i en dyb Dyvale. 

Et prægtigt Syn aabenbarer sig for Thryms indre 
Blik: Det er Frejas Hal, hvor Gudinden, omgiven af 


8 


Diser, modtager sin Broder, der bringer en Brud fra 
Jætternes Rige til Vanernes Hjem. Den yndige Gerda 
knæler ned for Freja, der løfter hende op i sin Favn og 
skænker: baade hende og Frejr sin Velsignelse. Diserne 
aftage Gerdas underjordiske Hovedpynt og smykke hende 
med Brudekrandsen. 

Skirner bebuder Thors Ankomst: Den stærke As 
er dybt nedbøjet over Tabet af sin vældige Hammer; ej 
engang Frejas hulde Smil kan skænke ham Trøst, og han 
forsmaar enhver Erstatning. Gerda" finder: paa Raad! 
Stolende paa sit Slægtskab med Jætterne, beder hun Skirner 
at bringe hendes gyldne Hovedring som Pant paa hans 
Sendelse til Jothunheim og i hendes Navn fordre Mjøl- 
meren tilbage. Alle bifalde dette Forslag, Skirner iler 
afsted paa den bevingede Slejpner, og Disernes Dans 
bringer Glæde og Haab tilbage i det skønne Folkvangur. 


8de Scene 


Begejstret over hvad han har set, drømt eller oplevet, 
vaagner Thrym op af sin magnetiske Søvn! Frejas gud- 
dommelige Skønhed har opflammet ham til den heftigste 
Lidenskab. Hun maa tilhøre ham, og idet: han kalder 
sine Kæmper til Vaaben, bereder han sig til at røve hende 
bort med Magt. Vola søger forgæves at ofholde ham 
fra dette ubesindige Foretagende, med Loke betyder ham, 
at Thors Hammer er et vigtigt Pant, der kan indløses 
ved Frejas Haand. Thrym gaar med Glæde ind paa 
denne Tanke, han beslutter formelig at fri til Gudinden, 
aftager sin store Armring og ser sig om efter et passende 
Sendebud, 

9de Scene 

Der høres Hestetrav udenfor, og Ildaanderne forkynde 
Skirners Ankomst. Thrym lader rejse et Højsæde, bag 
hvilket Loke stiller sig for skjult at understøtte Thurse- 
kongen med sine Raad. å 

Skirner træder ind, overleverer Gerdas Smykke og 
forlanger Hammeren tilbage. Thrym, der med opblæst 
Stolthed har modtaget Asernes Udsending, meddeler ham 
sit Vilkaar og rækker ham Armringen som Fæstensgave til 
Freja. Oprørt over dette Forslag, truer Skirner med 
Gudernes Hævn og vil med egen Haand gribe Hammeren, 
men paa et Vink af Thrym synker den i Jordens Skød, 
og en høj Skoggerlatter bringer Hulens Vægge til at ryste. 

Loke har imidlertid hidkaldt Sigyn og givet hende 
en gylden Kande, der indeholder den Drik, hvormed Frejas 
Sind skal bøjes til Fordel for den plumpe Frier, og idet 
Vola holder Skirner tilbage, da denne i sin Vrede. vil. 
forlade Hulen, træder Sigyn frem og tilbyder sig at følge 
med ham til Asernes Fest. Skirner lader sig endelig 
bevæge til at bringe det forhadte Budskab og haster afsted, 
ledsaget af Sigyn. 

Thrym. nyder allerede forud sin Triumf. Slejpners: 
Hovslag høres paany og tabe sig snart i det Fjerne; snart 
er Frieriet forebragt, og Thurserne fejre ved et lystigt 
Drikkegilde deres Konges forventede Jaord med den lys- 
haarede Freja. 


Anden Akt 


Ægirs Borg paa Hlesey. Til venstre.en Søjlerække, der bærer et Solsejl. 1 Bag- 
grunden det aabne Hav, der er begrænset ved en med Koraller og Havblomster prydet 
Dæmning. Middagsbelysning. 


iste Scene 


Ægirs Datter kalder Ternerne sammen og bebuder 
dem den forestaaende Fest. Alt er i Bevægelse til de 
høje Gæsters Modtagelse. 

De fem. Jættesøstre melde sig for at deltage i 
Frejrs og Gerdas Bryllupshøjtid, og Loke selv agter at 
indfinde sig ved Gildet. 


2den Scene 


Skirner og hans unge Ledsagerinde nærme sig paa 
den lynsnare Ganger og stige af ved Borgen. Sigyn iler 
"hen til Loke, der modtages temmelig koldt af Skirner, 
men som ikke lader sig afskrække; 'tvertimoåd raader han 
Gudernes og Thryms Sendebud til at opsætte sit ubehage- 
lige Ærinde til en belejligere Tid for ikke at forstyrre 
Festens Glæde. 


8dje Scene 


Ægir træder ud af sin Hal for at modtage Odin 
og hans Slægt, der i et prægtigt Skib nærme sig Strand- 
bredden, hilsede af Havets Terner og Sønner. Ud stige 


Hejmdal og Tyr, Freja med Brudeparret og et Følge af 
Diser, hvoriblandt Sigyn optages som Terne, Brage og 
Ydun, Odin og Frigga og tilsidst Thor og Vidar. 
Ægir byder dem Alle velkommen, og Guldhornene gaa 
omkring; men Stemningen formørkes, da Loke fripostig 
springer frem og vil gribe Velkomsthornet. Bittre Minder 
om hans Svig rinde Aserne ihu, og han mødes overalt af 
Blikke, -der lyne af Vrede og Foragt; men han erindrer 
Odin om det Fostbroderskab, som de i tidligere Dage have 
tilsvoret hinanden, og skøndt med Modvilje rækker Hærfader 
ham Haanden og byder ham at drikke. Alle bestige Borgen 
og tage Sæde i dens Søjlegange, medens Loke, fnysende 
af Hævn, hælder Guldhornets Indhold ud paa Sandet. 


4de Scene 


Freja, Brage og Ydun føre Frejr og Gerda til 
Brudedansen, hvori ogsaa Sigyn og Ægirs Terner deltage. 

Efterat have ført Sigyn hen i Asernes Kreds, kalder 
Loke de fem Søstre frem, indbyder dem til en Dans og 
iskænker til hver et Bæger af den Drik, som Sigyn har 
medbragt fra Volas Hule; Ægirs Terner lokkes hen imellem 
dem, smage paa Drikken og dele deres stigende Berusning, 
som yttrer sig ved en Vildhed i Adfærd og Bevægelser, 
der tiltrækker sig alles Opmærksomhed og vækker For- 
argelse hos Freja; hun byder Dansen at ophøre og bebrejder 
Loke hans ublu Spøg. Han lader sig imidlertid ikke for- 
styrre, opfordrer til Fortsættelse af Legen og byder selv 
Gudinden at smage den tryllende Drik. Hun kaster Bægeret 
for hans Fødder og skjuler sit Aasyn, men den Frække 
lister sig hen og afklipper en lang Lok af hendes blonde 
Haar. Almindeligt Udbrud af Forbittrelse og Afsky. Odin 

viser Loke bort fra Gudernes Samfund, men mødes kun 
af hans haanlige Smil. Thor selv kan ikke undgaa hans 
bidende Spot, Vreden stiger til Raseri, og Loke er nær- 
ved at blive Offer for en retfærdig Hævn, da han tager 
sin Tilflugt til Galder, forvandler sig til en Slange og 
styrter sig i Havet. 

Gruppe af Forfærdelse og Harme. De fem Søstre 
og Sigyn knæle bønlig for den opbragte Freja. Ægir 
truer straffende ad sine Døttre, og de høje Guder love 
ham Oprejsning for den Forsmædelse, der har forstyrret 
hans Glædesfest. 


Tredje Akt 
iste Afdeling 


Frejas hellige Lund; til venstre hendes Alter, til højre Blomsterbuske og Bede; i Bag- 
grunden højne sig Skovbakker. 
iste Scene. 

Sigyn, i Gudindens Tjeneste, hensynker i vemodige 
Tanker: over den, som hun trods alle hans Fejl ikke kan 
udrive af sit Hjerte. Loke, der har været Vidne til 
hendes Klage, kommer pludselig frem og besvarer med 
Ømhed og tilsyneladende Anger de Bebrejdelser, hun gør 
ham for al den Forargelse, han har voldet; det lykkes 
ham snart at formilde hende, og hun lover at udvirke 
Tilgivelse for ham hos den fortørnede Freja. 

Blide og bølgende Toner høres i Nærheden, og Sigyn 
søger et Skjul for sin Husbond. 


2den Scene. å 
Alferne føre de Nygifte til Frejas Lund.  Præst- 

inderne modtage det Offer, som Frejr og Gerda nedlægge 
paa Gudindens Alter, og Freja selv kommer for at mod- 
tage deres Hylding. Sigyn benytter dette Øjeblik til at 
kaste sig for sin Herskerindes Fødder og vil just frem- 
stamme sin Bøn om Tilgivelse, da Skirner træder frem, 


mørk og alvorlig. 
3dje Scene. 


Alle spørge ham om Udfaldet af hans Sendelse. Efter 
nogen Tøven forebringer han Thryms Budskab og rækker 
Freja den gyldne Armring som Fæstensgave fra hendes 
Frier! Forbauselse og Harme! Frejas Forbittrelse kender 
ingen Grænser; hun udstøder de heftigste Bebrejdelser mod 
Skirner, der har vovet at bringe hende sligt et Tilbud; 
hun sønderriver sit Stjerneslør, kaster sit kostbare Bryst- 
smykke (det underfulde Brisingamen) for hans Fødder og 
segner fortvivlet og afmægtig ned paa Altertrinnet. 


4de Scene. 


Thor har grebet Loke og fører ham til Gudindens 
Alter, for der at lade ham udsone sin Brøde. Sigyn 
kaster sig imellem dem, og Frejr viser ham sin arme 
Søster, medens Skirner melder ham Thryms haarde 
Vilkaar for Hammerens Tilbagegivelse. 

Imidlertid har Loke ved Sigyns Hjælp tiltryglet sig 
Frejas Tilgivelse. Han aftørrer sine falske Taarer, og 
for at vise sin Taknemmelighed finder han paa en List, der 
skal blive baade Thor og Freja, ja det hele Asgaard 
til Held og Fromme. Han opsamler Frejas Smykker, 
hendes Slør og Thryms brede Armring og foreslaar, at 
Thor, iført Gudindens Klædebon, skal fare til Jotunhejm 
og selv indfri det dyre Pant. Thor viser hans Forslag 

tilbage med Foragt, men Loke opgiver ikke sin Plan, og, 
idet han leende betragter den herskende Nedslagenhed, 
drager han med en hemmelighedsfuld Mine Sigyn med sig 
ind i Bøgelunden. 

5te Scene. 

Krigerske Toner nærmer sig med stigende Kraft. 
Det er Hejmdal, der blæser i sit Gjallarhorn, og Val- 
kyrien Rota, der kalder Valhals Kæmper til Strid mod 
Surturs Magt. 

Gerda skilles med Smerte fra sin elskede Frejr, 
der overantvorder hende i sin Søsters Varetægt, men Thor, 
berøvet sin Mjølner, føler sig vaabenløs og afmægtig. Stri- 
dens Møer omsvæve ham, Skjoldenes Klang bedøver ham, 
hans Sanser forvirres, og Taarer briste frem af den stær- 
kes Øjne! — Da svæve to kvindelige Væsener ind mellem 
de kamplystne Skarer; Sigyn genkendes straks, men hvem 
er den anden, højere og stærkere af Bygning? — Det er 
Loke, forklædt som Terne! Hans Dans og skelmske Lader 
bringe for et Øjeblik det strenge Alvor tilat vige; Thor 
selv istemmer en Gudelatter og lader sig endelig bevæge 
til at følge Lokes snilde Raad. Gerda og Sigyn ile 
ud med dem, for at fuldende Omklædningen. 


6te Scene. 

Freja bestiger Alteret og nedkalder Held over Hær- 
faders hellige Skare. Frejr, Skirner og Hejmdal, i 
Forening med Valkyrier og Ejnherier, opføre en Vaaben- 
dans til Gudindens Ære. Snart meldes, at Forvandlingen 
er sket, og, hilsede af Skjoldebrag og blinkende Sværd, køre 
Thor og Loke i Frejas Karm afsted til Jothunhejm. 


Tredje Akt 
zden Afdeling 


Thryms underjordiske Kongehal, hvis Loft hviler paa Støtter af sælsomt udhugne 
Klippeblokke. I Baggrunden en bred, hvælvet Port, der er lukket ved et Gitter, gennem 
hvilket ses en dyb Bjergkløft med et Vandfald, 


iste Scene. 


Finn og Thjasse anordne en VF'est, og Ildaanderne 
have travlt med Bordets Opdækning. De to første gøre 
deres Bemærkninger over deres Herres latterlige Frieri, 

Thrym kommer, sværmende for den Haarlok, Loke 
har sendt ham som Pant paa Gudindens Samtykke; han 
er tilfreds med Forberedelserne til Brudens Modtagelse, 
men utaalmodig over Volas idelige Advarsler. Hun ser i 
Aanden, at Thryms Lidenskab vil medføre store Ulykker, 
men Thursekongen er døv for alle Forestillinger og ender 
med at vise Spaakvinden bort. — Hun gaar forbitret og 
truende. 

2den Scene. 


Der blæses i Lurerne, og Brudens Nærmelse bebudes. 
Thrym gaar den fagre Gæst i Møde. Den høje Brud, 
ledsaget af sin Terne, triner majestætisk frem (kun hendes 
Øjne ere utilslørede); hun modtages med skingrende Jubel, 
og Thrym bliver med Glæde sin Fæstensring var paa 
hendes Arm. Han kysser hendes Haand, men forbauses 
over dens Størrelse og Armens Muskelstyrke! Den vevre 
Terne priser Gudindens skønne Ansigt, og optændt af 
Nysgerrighed vil Thrym liste sig til at løfte Stjernesløret, 
men et lynende Øjekast skræmmer ham tilbage! Fortrydelig 
henvender han sig atter til Ternen, der minder ham om 
Velkomstbægeret og den tilbørlige Kredents. Thrym 

lader bringe et stort Mjødhorn, fører det til sine Læber 
og rækker det til| Bruden, men hvad ligner hans For- 
undring, da han faar det tilbage tømt indtil Bunden! Han 
fører nu sin stolte Gæst til: Højbords og søger at trøste 
sig ved en glubende Appetit — men hvorfor spiser Bruden 
ikke? — Ternen svarer, at hun venter sin Fæstensgave. 
Thrym skynder sig at oprette sin Forsømmelse og byder 
en Blomsterkost af de kostbareste Ædelstene, men denne 
vises tilbage med Foragt, og Thryms Taalmodighed er 
snart tilende, da Ternen erindrer ham om det Pant, som 
skal indløses ved Frejas egen Haand. Efter nogen Nølen 
giver Thrym Befaling, aa Hammeren hentes, og snart 
bringe Ildaanderne den frem af Jordens Indre; Ternen løfter 
den med Varsomhed og lægger den i Brudens Skød.... 
Næppe er Mjølneren omfattet af den Haand, der er vant 
til at svinge den, før end Tordenbrag gennembæve Fjeldets 
Kløfter.. Brudens Klædebon forsvinder, og den vældige 
Asathor springer op paa Bordet, trodsig og udfordrende 
Overraskelse og Skræk!-  Ildaanderne ty til deres sikre 
Skjul, og Loke selv søger Ly under Tordengudens Fødder. 
Forfærdelsen gør dog snart Plads for. Hævnens Raseri, og 
medens Thursernes Køller svinges imod Thor, slæbes 
Loke frem at bøde for sin Svig; men Thrym er den 
første, der'segner for Hammerens Slag; de falde knusende 
til alle Sider; .Gitteret sprænges, og Thor. fører Loke 
ud i det Frie. ' 

Hallens Piller vakle, den' nedstyrtende Hvælving be- 
graver i sit Fald dén hele Thurseskare, og paa hin Side 
af de rygende Grushobe ses i Maaneskinnet Thor og Loke 
paa Broen over den skummende Fos. 

